OpenLLM-France/wikimedia huggingface dataset:
# Ivry-sur-Seine kantonamendua

Ivry-sur-Seine kantonamendua Frantziako kantonamendu bat da. Marne Harana departamenduan dago, Île-de-France eskualdean. Guztira 1 udalerri ditu eta Ivry-sur-Seine da bere hiriburua.

## Kanpo estekak

* Datuak: Q19945104
# Ivryko gudua

Ivryko gudua 1590eko martxoaren 14 eman zen, Frantziako Erlijio Gerretan. Henrike III.a Nafarroakoa, ondoren Henrike IV.a izango zena, eta higanotek garaipena lortu zuten Liga Katolikoaren eta espainiarren gainean, azken armada hau Mayeneren Dukearen agindupean. Henrikeren indarrak garaile atera ziren eta, horri esker, Parisko setioarekin aurrera jarraitu zuten.

## Gertaeren tokia

Gudua Épiedseko lautadan izan zen, Ivry-la-Bataille, garai hartan Ivry, Normandian. Ivry-la-Bataille Eure ibaiaren gainean dago, Paristik 48 kilometrotara, Île-de-France eta Beucé lurraldeen mugan.

## Egoera

Mayenneko dukea, Liga Katolikoak Erresumako teniente jeneral izendatu zuen eta Parisko goarnizioko agintea bere eskuetan jarri zuen. Hiriburua Henrike IV.ak setiatu zuen ia urte batez. Inguruko hiri guztiak eta Paris hornitzen zuten probintzia guztiek (Brie, Beauce, Valois, Xanpaina eta Normandia) Henri IV. aren esku zeuden. Paris gosearen mehatxupean zegoen. Orduan, Mayenne Parisko ingurua Henri IV.aren setiotik askatzen saiatu zen. Normandiarako sarbidea blokeatzeko, azken honek Evreux hiria setiatzen saiatu zen. Mayennek erreskatatzera joan zen Ligaren eskuetan ere. Ligako tropen hurbilketa jakiteaz, Henrik setioa altxatu zuen eta handik gertu erretiratzea erabaki zuen, bere indarrak Saint-André lautadan zabalduz. Mayenne hedapena amaitu baino lehenago iritsi zen ingurura baina beranduegi zen bataila hasteko. Gatazka hurrengo egunera arte atzeratu zen.

## Guda

Bi armaden arteko talka odoltsua izan zen erabat. Zenbait momentutan erregea hilda zegoela zabaldu zen eta guztiz; ez zen horrela gertatu zen Charles de Ramburesi esker. Orduan bere tropen aurrean agertu behar izan zuen Henrike IV.ak berriro ere Ligaren aurka borrokatzeko. Katolikoen porrota erabatekoa izan zen ondoren: Egmont hil zen, infanteria guztia galdu zuten, Mayenne, Nemours eta d'Aumale ihes egin zuten, baxak ikaragarriak izan ziren...

## Erreferentziak

* ↑ Jean-Pierre Babelon, Henri IV, Paris, Fayard, 1982, 1103 or. ISBN 2-213-01201-6.
* ↑ Ronald S. Love, « Henry IV and Ivry Revisited : The King as Military Leader », Proceedings of the Western Society for French History, 11.liburuki,‎ 1984, 65–77or.

## Ikus, gainera

* Henrike III.a Nafarroakoa
* Parisko Liga Santua
* Frantziako Erlijio Gerrak

## Kanpo estekak

* (Frantsesez):Ivryko guduaren pasadizoa.
* (Frantsesez):Gudaren inguruko informazioa.
* Datuak: Q675516
# John Everett Millais

Sir John Everett Millais (Southampton, Ingalaterra, 1829ko ekainaren 8a - Londres, Ingalaterra, 1896ko abuztuaren 13a) Ingalaterrako margolaria izan zen. Prerrafaelismoaren sortzaileetako bat izan zen, Hunt eta Rossetirekin batera.

## Biografia

Oso gazterik hasi zen lanean, eta Royal Academyko domina lortu zuen hamazazpi urte zituenean. Bera izan zen, orobat, prerrafaelisten taldearen aitzindaria eta teknika bikainena zuena. Lorenzo eta Isabella (1849) obran erakutsi zituen, lehenengoz, higikunde haren ezaugarri nagusiak: Berpizkunde aurreko egileetatik harturiko gaia, lerro mehe baina gogorra erabiltzea irudiak marrazteko, xehetasunekiko zaletasuna, argi-itzalen arteko kontraste gutxi, kolore distiratsuak eta osagai sinbolikoen erabilera. Ezaugarri horiek agertzen dira, orobat, Kristo bere gurasoen etxean (1850) errealismo handiko obran. Hala ere, Millaisen obretan ez da gainerako prerrafaelisten obran bezain nabarmena itxuraldaketarako joera.
Kristo bere gurasoen etxean obragatik kritika latzak egin zizkioten, errealismo biziz adierazi baitzituen gai erlijiosoak eta horrek mindu egin baitzituen izpiritu asko. Kritika haiek medio, harrezkero gai literarioak erabili zituen, Shakespearen pertsonaiak bereziki (Ofelia, 1851-1852). Hasierako eztabaiden ostean, ordea, John Ruskinen laguntzari esker, kritika onak jaso zituen.
Obra aipagarriak ditu orobat Usoa ontzira itzultzen (1851), Askapen agindua (1853) eta Neska gazte itsua (1856). Azkenaldiko obretan azpimarratzekoa da Raleighen haurtzaroa (1870; National Gallery, Londres). Garai horretan obra errazagoak eta akademikoagoak egin zituen, oro har.

## Iruditegia

* Kristo bere gurasoen etxean, 1850, Tate Britain, London.
* Ophelia, 1851-1852, Tate Britain, Londres.
* Neska gazte itsua, 1856, Birmingham Museum and Art Gallery.
* The Boyhood of Raleigh, 1871, Birmingham Museum and Art Gallery.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q159606
* Multimedia: John Everett Millais / Q159606
# John F. Kennedy Center for the Performing Arts

John F. Kennedy Center for the Performing Arts (euskaraz Arte Eszenikoen John F. Kennedy Zentroa) edo Kennedy Center Washington hirian dagoen Ameriketako Estatu Batuetako Kulturgune Nazionala da. 1971an zabaldu zen, eta izena John Fitzgerald Kennedy presidente zenduaren memorian jarri zioten. Hala ere, kulturgunearen ideia 1958koa da, Dwight David Eisenhower presidenteak Kulturgune Nazionalarentzako legea sinatu zuenekoa; lege honen bidez sostengatu eta finantzatu zuen Ameriketako Estatu Batuetako gobernuak lehen aldiz arte eszenikoen gune bat.
Edward Durrell Stone arkitektoak eraiki zuen, eta Potomac ibaiaren ertzean kokatzen da, Watergate konplexuaren alboan. Dantza, musika, antzerki, opera eta bestelako arte eszeniko agerpenak ematen dira bertan, eta Smithsonian Institutionek kudeatzen du.
1978tik Kennedy Center Honors sariak banatu ohi ditu urtero.

## Iruditegia

* Airetik.
* Gauez.
* Atondo handia.

## Kanpo estekak

* Webgune ofiziala (Ingelesez)
* Datuak: Q1631981
* Multimedia: John F. Kennedy Center for the Performing Arts / Q1631981
# John Fante

John Fante (Denver, Colorado, AEB, 1909ko apirilaren 8a - Los Angeles, Kalifornia, AEB, 1983ko maiatzaren 8a) Estatu Batuetako idazlea izan zen.

## Biografia

Hollywoodeko zinemagintzan gidoilari-lana egin zuen batez ere, eta liburuak ere idatzi zituen. Horien artean garrantzitsuenak autobiografia kutsua duten Arturo Bandiniren saga osatzen duten hirurak dira: Wait until spring, Bandini (1938, '"Itxaron udaberrira arte, Bandini"), Ask the dust (1939, "Galde iezaiozu hautsari"), eta Dreams from Bunker Hill (1982, "Bunker Hilleko ametsak", Aintzane Ibarzabalek euskarara itzulia). Kalifornian idazle izan nahi zuen pertsonaia xelebre baten kontakizunak biltzen dira bertan. Beste zenbait liburu: Dago Red (1940), Full of life (1952, "Biziaz betea"), The brotherhood of the grape (1977, "Mahatsaren anaiartea"). Hil ondoren izan zuen arrakastarik handiena bai Europan eta baita Estatu Batuetan ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Dan Fante: An American Writer (Dokumental Flavio Sciolè)
* Datuak: Q319746
* Multimedia: John Fante / Q319746
# John Ericsson

John Ericsson (Långbanshyttan, 1803ko uztailaren 31 – New York, 1889ko martxoaren 8a) suediar ingeniaria eta tresna berrien asmatzailea izan zen.

## Asmakizunak

Makina eta tresna asko asmatu zituen: lurrun-galdara bat, aire beroko makina bat eta itsasontziak helize bidez mugiarazteko motor bat, besteak beste. 1851. urtean, probeta hidrostatikoa asmatu zuen, presiopean dauden fluidoen bolumena neurtzeko. Gudaroste federalarentzat Monitor izeneko korazatua egin zuen (1862), Ameriketako Estatu Batuetako Gerra Zibilan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q435290
* Multimedia: John Ericsson / Q435290
# John F. Kennedyren hilketa

John F. Kennedyren hilketa, 1963ko azaroaren 22an, AEBetako Dallas hirian jazotako garaiko John F. Kennedy presidentearen erailketa izan zen, bertako eguerdiko 12:30etan CTS (18:30 UTC).
Presidentearen auto-ilada abiadura geldoz hiriaren erdiguneko Dealey plaza igarotzen ari zela, Kennedy arma tiroz larriki zauritu zuten, eta Parkland ospitalera eramana izan ondoren, 13.00etan CST (19:00 UTC) hil zela iragarri zen. AEBetako laugarren presidente eraila bilakatu zen, (gainontzekoak Abraham Lincoln, James Abram Garfield eta William McKinley), bai eta agintaldian zegoela hil zen zortzigarren presidentea ere.
Hiru ikerketa ofizialek Lee Harvey Oswald errudundu zuten, Dealey plazan kokatutako Texas School Book Depository biltegiko langilea. Ikerketa hauen arabera, haietako ikerketa batek Oswaldek bakarrik jardun omen zuela baieztatu zuen, eta beste batek gutxienez beste pertsona baten laguntza izan zuela.
Gaur egun, oraindik ere, hilketa eztabaida eta konspirazio-teoria ugariren gaia izan ohi da. Handik bi egunetara, Lee Harvey Oswald bera ere erailketa baten biktima izan zen, izan ere, Jack Ruby gau klun bateko jabe eta enpresariak hil baitzuen.

## Zinema

* JFK (1991)
* Jackie (2016)

## Ikus gainera

* Robert F. Kennedyren hilketa

## Kanpo estekak

* The President John F. Kennedy Assassination Records Collection – National Archives and Records Administration (Ingelesez)
* JFK Assassination:A look back at the death of President John F. Kennedy 50 years ago – CBS News (Ingelesez)
* Datuak: Q193484
* Multimedia: Assassination of John F. Kennedy / Q193484
# John Fisher

John Fisher (Beverley, Yorkshire, 1469ko urriaren 19a - Londres, 1535eko ekainaren 22a) Ingalaterrako elizgizon eta humanista izan zen. Erasmo Rotterdamgoaren adiskidea zen. Cambridgeko Unibertsitateko kantziler eta Rochesterko apezpikua (1504) izan zen. Ez zituen onartu nahi izan Henrike VIII.aren eta Ana Bolenaren ezkontza eta ezta erregeak Ingalaterrako Elizaren gainean hartu zuen jarrera ere. Thomas Moro baino lehentxoago hil zuten eta, harekin batera, Eliza Katolikoak santu egin zuen 1935ean. Jaieguna, ekainaren 22an da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/09/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q317149
* Multimedia: John Fisher / Q317149
# Jose Aramendi

Jose Aramendi Egaña, pilota arloan Felipe deituraz ezaguna (Getaria, 1914ko martxoaren 20a - ?, ?) esku huskako pilotaria izan zen.
1944an buruz buruko txapelketa nagusian txapeldunordea izan zen. Izan ere, finalean Atano III.ak 22-8 menderatu zuen. Hala ere, txapelketaren emaitza bestelakoa izan zen: Federakuntzak finalerdia Atano VII.ak eta Felipek eta finala Atano III.ak eta Felipek jokatzeko erabakia hartu zuen, eta partida bietan Atano anaiek Felipe menderatu zuten. Beraz, adituek gehienetan hirugarren sailkatutzat hartzen dute Felipe.

## Buruz buruko finalak

| Urtea | Txapelduna | Txapeldunordea | Emaitza | Pilotalekua |
| 1944 | Atano III.a | Felipe | 22-08 | Deportivo |

## Erreferentziak

* ↑ (Gaztelaniaz) «José Aramendi Egaña» Auñamendi Eusko Entziklopedia. .
* ↑ (Gaztelaniaz) El Mundo Deportivo: hemeroteka
* Datuak: Q9013661
# Jose Aranburu Aramendi

Jose Aranburu Aramendi, ezizenez Keixeta, (Azpeitia, Gipuzkoa, 1881 – Azpeitia, Gipuzkoa, 1962ko urriaren 11) historiako aizkolari handienetako bat izan zen.

## Biografia

Jose Aranburu Aramendi Aratz-Errekako Olaberri baserrian sortu eta Urrestillako Keixetan bizi izan zen. 13 urterekin egurgintzan hasi zen lanean. Lehenbiziko apustua 1912an jokatu eta irabazi zuen, aizkoran eta lasterka, José María Irizar, Hiyoya-ren aurka. 1912 eta 1924 artean zenbait erakustaldi baino ez zuen egin.
Lehenbiziko desafio handia Aiako Txikitoren aurka jokatu zuen, Zarautzen, 1925eko otsailaren 22an. Bete beharreko lana 60 ontzako hamabina enbor ebakitzea izan zen. Keixeta nagusitu zen, erixko zegoen arren. Handik aurreka 31 apustu jokatu zituen, tartean Oñatiko aizkolari txapelketa, eta denetan garaile atera zen. 1927an lan istripu larria izan zuen zerra motordunarekin eta ezker eskuko hiru hatzamar galdu zituen. Urte hartan berean plazetara itzuli zen eta 1931 arte jarraitu zuen aizkoran. 1936 arte aizkolarien prestatzaile eta erakusle aritu zen.
1962an hil zen, 81 urte zituela.

## Erreferentziak

* ↑ diariovasco.com: Jose Aranburu 'Keixeta' aizkolaria hil zeneko 45. urteurrena bete da

## Kanpo estekak

(Gaztelaniaz) Auñamendi Eusko Entziklopedia: José Aramburu
* Datuak: Q11685723
# Jose Areso

Jose Areso (Biotzari, 1797 – Donapaleu, 1878ko irailaren 8) nafar apaiza, misiolaria eta idazlea izan zen.

## Biografia

Martin Areso eta Maria Francisca Iribarren Egearen semea zen, eta Erromantzatuko bere jaioterrian eman zuen haurtzaroa, lehen urteetatik apaizgoaren aldeko joera sentituz. Iberiar Penintsulako Gerran Iruñeko Apaizgaitegiaren bizitza bideraezin bihurtzen zuenez, latinaren eta gramatikaren lehen nozioak ondoko Aizpurgi herrian jaso zituen, non bere erretoreak, Pedro Martinek, etorkizuneko apaizgaientzako irakaspena zuen. 1815ean Apaizgaitegian sartu zen; eta sei urteko ikasketen ondoren Uriz eta Lassaga gotzainak apaiztu zuen. Bi urte geroago, Biotzariko Abad izendatu zuten, eta kargu horretan hilabete batzuk baino ez zituen egin; izan ere, 1823ko abuztuan Irunberriko parrokian sartu zen, parrokoak hala eskatuta, onuradun gisa. Bere destino berrian ere denbora gutxi eman zuen, 1825eko irailaren 13an, Erriberriko Frantziskotarrek erretiroa hartu ondoren, San Frantziskoren Ordenan sartzea erabaki baitzuen. Bertan, Frantziako Ordenaren zaharberritzaile, misiolari herrikoi, Lur Santuko komisario eta idazlea izan zen.
Bere misio herrikoiek oroitzapenak utzi zituzten Uxuen (1826 eta 1828), Erriberrin (1827) eta 1831n Otsagabian, Uztarrozen, Mendigorrian, Legardan eta Larragan. Lehen Karlistaldiak bertan behera utzi zituen misiolari jarduera horiek, eta Mendizabalen desamortizazioa 1836an, komentuak ixtea eragin zuena, tartean Erriberrikoa, behartua izan zen frai Josek bere bizitzari beste norabide bat emateko.
Iparraldera joan zen, eta han misiolari jarraitu zuen. Baiona hiria, 1837 eta 1840 artean, bere pastoral arduraren lekuko izan zen. 1843an, Pauen atzerriratu zen Severo Andriani Iruñeko gotzainak misio bat enkargatu zion Bordelen. Baionara itzuli zen, eta han prentsa liberalak bere predikuak erantzun zizkion, Pauen beste batzuk bezala, eta, aldi berean, agente politiko izateaz akusatu zuten, Frantziako agintariek berek arbuiatutako salaketa.
Areso Aitak Baionatik hurbil dagoen Donapaleuko komentuan eman zituen bere bizitzako azken urteak. Biotzariko kobazulo batean egindako egonaldiak ere gogoratzen dira, non penitentzia egiteko erretiratzen zen.

## Erreferentziak

* Gran Enciclopedia de Navarra | ARESO IRIBARREN, JOSÉ. (Noiz kontsultatua: 2021-12-31).

## Kanpo estekak

* Datuak: Q110323630
# Jose Arana Elortza

    Artikulu hau enpresaburuari buruzkoa da; beste esanahietarako, ikus «Jose Arana».
Jose "Pepe" Arana Elortza (Eskoriatza, Gipuzkoa, 1839 – 1908ko abenduaren 5a) Madrilgo Erret-Antzokiko enpresaburu eta Donostiako Aste Nagusiaren sortzailea izan zen.
1876tik 1902ra arte Atotxako zezen-plazako jabea izan zen. 1893ko uztailaren 22an Beti-Jai pilotalekua inauguratu zuen Donostian.
Donostiako Gros auzoan dago bere omenezko kaleetako bat. Izan ere, bera izan zen Gipuzkoako hiriburuko Aste Nagusiaren sortzailea. Hasiera batean, eta bere zezenketa-enpresaren lanaren ondorioz, Aste Nagusia, zezenketa jaiez osaturik zegoen.
Beste kalea, Eskoriatzan dago, San Pedro Elizatik hurrena. Bertan dago bere jaiotetxea, J eta A batekin adierazia.
Bere lagun Mariano Benlliurek diseinatutako hilobi batean lurperatuta dago, Eskoriatzako Gernika Plazan.
Bere testamentuan, Eskoriatzako herriari, enpresaburu bezala lortutako diru guztia utzi zion. Eta diru horrekin, nagusiki, Jose Arana Eskolak eraiki ziren, jada desagertuak daudenak.

## Ikus, gainera

* Debagoiendar ospetsuen zerrenda
* Datuak: Q5938283
# Jose Arana Gorostegi

    Artikulu hau futbolariari buruzkoa da; beste esanahietarako, ikus «Jose Arana».
Jose Arana Gorostegi (Deba, 1911ko apirilaren 27a - Donostia, 1971ko urtarrilaren 29a) gipuzkoar futbolaria izan zen, atzelari moduan aritzen zena.

## Taldeak

| Kluba | Urtea |
| Deportivo Alavés | 1931-1934 |
| FC Barcelona | 1934-1935 |
| Osasuna | 1935-1936 |
| Girondins de Bordeaux | 1937-1938 |
| Excelsior Roubaix | 1938-1939 |
| Atlético Aviación | 1941-1942 |
| CD Málaga | 1942-1943 |
| Algeciras CF | 1944-1945 |
| Atlético Tetuán | 1946-1947 |
* Datuak: Q3186178
# Jose Arakistain

    Artikulu hau Jose Arakistain Arrietari buruzkoa da; beste esanahietarako, ikus «Arrieta (argipena)».
Jose Arakistain Arrieta (Azkoitia, 1937ko martxoaren 4a) euskal herritar futbolari eta entrenatzaile ohia da. Espainiako selekzioarekin jokatu zuen 1962ko Txileko Mundiala. Jose Maria Arakistain aurrelaria lehengusua zuen.

## Palmaresa

* Europako Kopa: 1965–66
* Espainiako futbol liga: 1961–62, 1962–63, 1963–64, 1964–65, 1966–67, 1967–68
* Errege Kopa: 1961–62
* Zamora Saria: 1961–62

## Kanpo estekak

* Datuak: Q1367004
* Multimedia: José Araquistáin / Q1367004
# Jose Arana

Jose Arana izan daiteke:
* Jose Arana Elortza (1839-1908) gipuzkoar enpresaburua;
* Jose Arana Gorostegi (1911-1971) gipuzkoar futbolaria.
* Jose Arana Irastorza (?-1936) Gerra Zibilean hildako Eusko Abertzale Ekintzako lehen gudaria.
# Jose Arana Eskolak

Jose Arana Eskolak, Eskoriatzan, 90 urte inguruz egon ziren eskola batzuk izan ziren.

## Sorrera

Jose Aranak, bere testamentuan, enpresaburu bezala lortu zuen diru guztia, Eskoriatzako herriari utzi zion. Beste gauza batzuen artean, eskola batzuk eraikitzeko erabili zen, eskoriatzar enpresaburuagatik, Jose Arana izena hartu zuten.

## Erabilera

Denbora luzez, lehen hezkuntzako ikasketa eskola izan zen. Ondoren, behin lehen hezkuntzako ikasketak emateari utzi eta gero, bertan, informatika kurtsoak eta beste kurtso batzuk emateko erabili zen. Gainera, askotan, San Pedroetan, su artifizialak jaurtitzeko toki bezala ere erabili izan zen. Batzuetan, San Pedro jaietan bertan, bertsoak eta musika kontzertuak emateko ere erabili zen.

## Desagerpena

Laurogeitamar urte inguruz iraun zuen eraikinak, bertan etxebizitza eraikin multzo bat egiteko bota zen arte, 2004 inguruan.

## Kokapena

Fernando Eskoriatza plazan zegoen, Eskoriatzako gaur egungo udaletxearen ondoan.

## Kanpo estekak

* Datuak: Q12260595
# Kalemouth

Kalemouth, Eskoziako etxalde bat da, Scottish Borders eremu administratiboan.

## Kanpo estekak

* Datuak: Q6352082
# Kalenborn (Cochem-Zell)

Kalenborn Alemaniako udalerria da. Renania-Palatinatua estatuan kokatuta dago, [[Cochem-Zell (barrutia)|Cochem-Zell]] barrutian. 2014an 213 biztanle zituen 5,3 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q656604
* Multimedia: Kalenborn / Q656604
# Kalenborn (Ahrweiler)

Kalenborn Alemaniako udalerria da. Renania-Palatinatua estatuan kokatuta dago, [[Ahrweiler (barrutia)|Ahrweiler]] barrutian. 2014an 638 biztanle zituen 4,33 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q678722
* Multimedia: Kalenborn (bei Altenahr) / Q678722
# Kaleko saltzaile

    Artikulu hau kalean azpiegitura handirik gabe eta bakarrik jarduten duten saltzaileei buruzkoa da; elkartuta azoka baten baitan jarduten duten saltzailea gaitzat duena beste hau da: «Azoka»
Kaleko saltzaileak kalean, azpiegiturarik gabe eta modu informalean gehienetan, noizean behin edo jarduera iraunkor moduan eta beste saltzaileekin elkartu gabe jarduten duten saltzaileak dira. Gehienetan saltzen dituzten produktuen kalitatea urria denez eta hirietako toki publikoetan nabarmenki hedatuta daudenez, gaizki ikusiak daude gizarteko zenbait sektoreen aldetik.

## Ikus, gainera

* Saltzaile ibiltaria

## Kanpo estekak

* Datuak: Q638172
* Multimedia: Pedlars / Q638172
# Kalenardhon

Tolkienen fikziozko unibertsoan eta Eraztunen Jauna eleberrian, Kalenardhon, Rohan herrialdean bihurtu zen Gondorreko probintzia bat zen. Bere mugak honako hauek dira: Hegoaldean, Meringeko Korrontea eta Halifirien, iparraldean, Limargi ibaia, ekialdean, Anduin ibaia eta mendebaldean, Isen ibaia.
Larre lautadaz eratutako eskualde bat da, bikaina abeltzaintzarentzat, nagusiki. Gondorretik iparraldera dago. Sekula ez zuen biztanleria handiegirik izan Eguzkiaren Hirugarren Aroan, bere urruneko kokapena dela eta.
Kalenardhon, erabat arpilatua eta hustua izango zen Gondorreko Seneskal zen Zirionen gobernupean Balchothtarrek inbaditu ondoren. Gero, Zirionek mezulariak bidaliko zizkien, horien artean Borondir, bere antzinako aliatuak ziren Eotheodtarrei, gerra garai honetan laguntzeko.
Eorlek, Eotheodeko jaunak, laguntza eskakizunari, hegoalderantz armada bat bidaliz erantzun zion, bera buru zela, armada honekin, inbaditzaileak garaituz Zelebranteko Zelaietako Guduan. Esker on bezala, Zirionek, probintzia utzi zion Eorli. Ondoren, hau, bere mendekoekin joango zen probintzia hartara.
Hallas seneskalak Zaldunen Marka bezala berrizendatuko zuen (Rohan sindarin hizkuntzan), eta Eotheodtarrak, Eorlingak bihurtuko ziren, Eorlen semeak edo Rohirrimak.
# Kalenborn-Scheuern

Kalenborn-Scheuern Alemaniako udalerria da. Renania-Palatinatua estatuan kokatuta dago, [[Vulkaneifel (barrutia)|Vulkaneifel]] barrutian. 2014an 431 biztanle zituen 7,34 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567877
* Multimedia: Kalenborn-Scheuern / Q567877
# Izaias Maia Carneiro

Izaias Maia Carneiro (1975eko ekainaren 5a - ) Brasilgo futbolaria da.
Hainbat futbol taldetan jokatu du, esaterako Yokohama FC.

## Kanpo estekak

* (Japonieraz) J.League Data Site
* Datuak: Q4908443
# Izadia parke ekologikoa

Izadia Parke Ekologikoa Lapurdiko Angelu udalerrian dagoen parke ekologiko bat da. Atturri ibaia itsasoratzen den lekuan dago, Xibertan , ibai honen hegoaldeko ertzea eta Xibertako basoaren alboan.
Bertako ibilbideak Euskal kostaldeko hezeguneetako ohiko ekosistema ezagutzeko aukera ematen du. 14 hektareako azalera du, 10 etapen bidez itsasoa eta iparraldeko Xibertako aintzirako ur zirkulazioa ikus daiteke. Parkearen sarreran Ingurumenaren Etxea dago, hartan eszenografia baten bidez kostaldeko ekosistemaren funtzinamendua ikus daiteke.
Izadia parkeak ekosistema naturalen oreka ulertzen laguntzen du, bai fauna nahiz landaredia, txorien hondartzetik hasi eta alkornoke basoetaraino. Bisitariak bakoitzak bere kaxa (60 min.) edota gidatuak izan daitezke.
Eremu honetako landaredi ondareari esker, 2012ko otsailean parkea Natura 2000 europar sare ekologikoaren barnean babesgune gisa sartu zen.

## Iruditegia

* Izadia Parke Ekologikoa

## Kanpo estekak

* Datuak: Q17496204
* Multimedia: Parc écologique Izadia / Q17496204
# Izagre

Izagre Leongo Herriko udalerri bat da, Leongo probintzian kokatuta. Esla-Campos eskualdean dago, itsas mailatik 782 m metrora, eta km²-ko azalera hartzen du.
2007ko azken erroldaren arabera eta bere dentsitatea, kilometro karratuko 4,54 biztanlekoa zen.
2023 urteko erroldaren arabera 143 biztanle zituen.

## Demografia

Eboluzio demografikoa :
| 1991 | 1996 | 2001 | 2004 | 2007 |
| 342 | 278 | 252 | 226 | 201 |

## Kanpo estekak

* Datuak: Q671141
* Multimedia: Izagre / Q671141
# Izaki

Izakia bere kabuz existitzen dena da. Izate hori izan daiteke subjektu gisa edo objektu gisa, gaur egun edo etorkizuneko balizko egoera batean, zehazki edo abstraktuki, fisikoki edo ez.
Izakiak dira, esaterako, harriak, zenbakiak, hizkuntzak, mamuak, jainkoak, etab.
Filosofian, ontologia deritzo izakien ikasketari.

## Kanpo-estekak

* Datuak: Q35120